(แก้ไข) ACC ยิ้มร่า! Q1/59 พลิกกำไร หลังรายได้จากการขายเพิ่มขึ้น-ต้นทุนลดลง
ACC ยิ้มร่า! Q1/59 พลิกกำไร 1.12 ลบ. จากปีก่อนขาดทุน 4.83 ลบ. หลังรายได้จากการขายเพิ่มขึ้น-ต้นทุนลดลง
16 พ.ค. 2559

บริษัท แอดวานซ์ คอนเนคชั่น คอร์ปอเรชั่น จำกัด (มหาชน) หรือ ACC รายงานผลการดำเนินงานไตรมาส 1/59 สิ้นสุดวันที่ 31 มี.ค.59 (รวมบริษัทย่อย) มีกำไรสุทธิ 1.12 ล้านบาท หรือมีกำไรสุทธิ 0.0015 บาทต่อหุ้น เทียบกับช่วงเดียวกันของปีก่อนที่มีผลขาดทุนสุทธิ 4.83 ล้านบาท หรือขาดทุนสุทธิ 0.0064 บาทต่อหุ้น
โดยผลการดำเนินงานในไตรมาสดังกล่าวพลิกกำไรเนื่องจากรายได้จากการขายสุทธิเพิ่มขึ้น เนื่องจากบริษัทผลจากการทำการตลาดของบริษัทอย่างต่อเนื่อง ด้านรายได้จากการให้เช่าอสังหาริมทรัพย์ เพิ่มขึ้น ขณะที่ต้นทุนของบริษัทลดลง